21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 74 της 14/29 Ιαν. 1966 (ΦΕΚ Α΄ 19) Περί προσόντων διορισμού Ταξινόμων παρά τη Κρατική Ορχήστρα Αθηνών και καθορισμού ανωτάτου ορίου ηλικίας διορισμού τούτων. Έχοντες υπ’ όψιν: 1)τα άρθρ. 16 παρ. 1 και 21 παρ. 1 του Νομ. 1811/51, 2)το από 30.6.52 Β.Δ/μα, «περί κατανομής των υφισταμένων οργανικών θέσεων υπηρεσιών αρμοδιότητος Υπουργείου Εθν. Παιδείας και Θρησκευμάτων (Δ/νσιν Καλών Τεχνών) κλπ.», 3)το άρθρ. 7 του Β.Δ. 762/65, «περί του Ανωτάτου Συμβουλίου Δημοσίων Υπηρεσιών και της Γενικής Διευθύνσεως Διοικητικής Οργανώσεως», 4)την υπ’ αριθ. 60209/61/65 απόφασιν του Προέδρου της Κυβερνήσεως, «περί μεταβιβάσεως αρμοδιοτήτων του Προέδρου της Κυβερνήσεως εις τον Υπουργόν επί του Συντονισμού» (ΦΕΚ 707/65Β΄), 5)την υπ’ αριθ. 572/65 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 6)την υπ’ αριθ. 1046/65 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και του επί της Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: 31.Ν.γ.20-21 Κρατική Ορχήστρα Αθηνών-Ορχήστρα των Χρωμάτων-ΚΟΕΜ Άρθρον μόνον.-1.Τα ειδικά τυπικά προσόντα διορισμού εις τον εισαγωγικόν βαθμόν του κλάδου Ταξινόμων της Κρατικής Ορχήστρας Αθηνών, ορίζονται ως ακολούθως: Απολυτήριο εξαταξίου Γυμνασίου ή Μέσης Εμπορικής Σχολής ή Λυκείου Ν.Δ. 4379/64 ή ανεγνωρισμένης ισοτίμου Σχολής ή ειδικότης και εμπειρία εις την ταξινόμησιν αποδεικνυομένη δια πιστοποιητικού σχετικής προϋπηρεσίας και απολυτήριον εξαταξίου Δημοτικού Σχολείου. 2.Ως ανώτατον όριον ηλικίας διορισμού εις τον εισαγωγικόν βαθμόν των Ταξινόμων της Κρατικής Ορχήστρας Αθηνών, ορίζεται το 40ον έτος. 3.Καταργείται το από 31.12.64/22.1.65 υπ’ αριθ. 45 Β.Δ/μα, ως τούτο διωρθώθη εν τω υπ’ αριθ. 35/5.3.65 ΦΕΚ τ.Α΄. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 